alexandrainst/scandi-wiki huggingface dataset:
Team DSM (herrelag)

Team DSM er et profesjonelt sykkellag. Opprinnelig var det registrert i Nederland, men ble fra 2015-sesongen registrert som et tysk lag.

Laget fikk UCI WorldTour-status før 2013-sesongen. Som profesjonelt kontinentallag ble de i 2009 invitert til å delta i Tour de France, og i 2011 i Vuelta a España. I 2012 ble de invitert til både Tour de France og Vuelta a España.

2023

Ryttere

Seire

Referanser

Eksterne lenker 
 

Sykkellag
Idrettslag etablert i 2005
Landeveissykling
Sykling i 2005
Sport i Tyskland i 2005
Falafel

Falafel (arabisk:فلافل , (hebraisk: פָלָאפֶל ), i Egypt og Sudan også kjent som ta'meya, (arabisk طعمية), er stekte kuler eller postei laget av krydrede favabønner og/eller kikerter. Falafel er en populær form for hurtigmat i Midtøsten, der det også blir servert som meze (tapas / fingermat).

«Falafel» er flertallsformen av det arabiske ordet فلفل (filfil), som betyr «pepper».

Eksterne lenker 
 

Arabisk mat
Gresk mat
Hurtigmat
Belgfruktretter
Polarbröd

Polarbröd AB er et familieeid bakeri i Norrland i Sverige. Selskapet ble grunnlagt i 1972 og er nå Sveriges tredje største produsent av matbrød, med ca. 400 ansatte. I 2006 omsatte selskapet for 623 millioner svenske kroner og bakte ca. 35 000 tonn brød på de tre Polarbakeriene i Älvsbyn, Bredbyn og Omne.

Natt til 24. august 2020 oppsto det en brann i bakeriet i Älvsbyn, med det resultat at fabrikken brant ned.

Referanser

Eksterne lenker
 Polarbröd

Svenske industriselskaper
Brød
Næringsmiddelprodusenter
Klaus Tafelmeier

Klaus Tafelmeier (født 12. april 1958 i Singen) var en tysk spydkaster som representerte Bayer 04 Leverkusen.

I september 1985 kastet Tafelmeier 85,74 under et stevne i Como, og satte med dette den første offisielle verdensrekorden med den nye spydtypen. Rekorden stod til mai 1987, da Jan Železný kastet 87,66. Tafelmeier presterte karrierens lengste kast på 86,64 under et stevne i Gelsenkirchen. Dette plasserer ham på en femteplass blant tyske spydkastere med den nye spydtypen bak Raymond Hecht, Boris Henry, Peter Blank og Peter Esenwein.

Eksterne lenker 
 

Tyske spydkastere
Personer fra Landkreis Konstanz
Europamestere i friidrett
Deltakere for Vest-Tyskland under Sommer-OL 1984
Friidrettsutøvere under Sommer-OL 1984
Deltakere for Vest-Tyskland under Sommer-OL 1988
Friidrettsutøvere under Sommer-OL 1988
Fødsler i 1958
Pasientorganisasjon

Pasientforening eller pasientorganisasjon er en interesseorganisasjon for pasienter og en sammenslutning av personer med felles interesse som følge av en sykdom som vedkommende har. Mens det få ti-år tilbake var få slike organisasjoner i Norge, hvorav en av de mest kjente var Blindeforbundet, er det i dag et ganske stort antall slike foreninger. Det er nesten en for hver diagnose av alvorlige eller kroniske sykdommer. Organisasjonene arbeider uten unntak for å bedre pasientene eller de rammedes situasjon på alle områder i samfunnet.

Flere av de norske pasientorganisasjonene er tilknyttet nordiske, europeiske eller andre internasjonale søsterorganisasjoner.

Norsk Pasientforening (NP) er et frittstående pasienthjelpkontor som drives med bevilgninger fra Stortinget. Kontoret for pasienthjelp ble opprettet i 1985 og gir hjelp og råd til pasienter og pårørende fra hele landet og alle deler av helsevesenet.

Mange pasientforeninger er sykdomsspesifikke, slik som Kræftens Bekæmpelse eller Hjerteforeningen. Flere pasientforeninger er samlet i paraplyorganisasjonen Danske Patienter. Der finnes også en enkelt pasientforening som ikke ivaretar en bestemt diagnose, nemlig Patientforeningen.

Pasientforeningene har de ofte til formål å ivareta pasientenes interesse med hensyn til det politiske system samt å opplyse og bidra til forskning innenfor sykdommen. I helsepolitikk er pasientforeninger er høringsinstanser både på egen hånd og som del av fellesorganisasjoner (som Norges Handikapforbund). De driver lobbyvirksomhet for å helsevesenets og NAVs. Pasientforeninger arrangerer også sosiale treff og organiserer treningsgrupper. Dessuten driver de Informasjonsarbeid for pasienter og lager lager brosjyrer i samarbeid med leger og eksperter som  deles gratis ut til pasienter i helsevesenet. For eksempel lager Landsforeningen for hjerte- og lungesyke de fleste brosjyrer om hjertesykdom som leger deler ut.

Liste over pasientorganisasjoner i Norge 
Listen er ufullstendig

A
ADHD Norge
Anonyme Alkoholikere
Anonyme Narkomane
 Autismeforeningen

D
Dysleksiforbundet i Norge

F
Foreningen for brystkreftopererte
Foreningen for hjertesyke barn
Foreningen Kostreform ved overvekt og sukkersykdommer
Foreningen for multippel sklerose
Foreningen for Muskelsyke
Foreningen for Transpersoner Norge
Funksjonshemmedes Fellesorganisasjon

H
Hørselshemmedes landsforbund
Harry Benjamin ressurssenter

L
LHL  (tidligere Landsforeningen for hjerte- og lungesyke)
Landsforeningen for Huntington sykdom
Landsforeningen for trafikkskadde

M
Mental Helse Norge
ME-foreningen

N
 Norges Astma- og Allergiforbund
Norges Blindeforbund
Norges Diabetesforbund
Norges Døveforbund
Norges Fibromyalgi Forbund
Norges Handikapforbund
Norges ME-forening
Norges Whiplash Forbund
Norsk Epilepsiforbund
Norsk forening for fertilitet og barnløshet
Norsk Forening for Stomi- og Reservoaropererte  
Norsk Psoriasisforbund
 Norsk Revmatikerforbund
P
Prostatakreftforeningen (PROFO)

S
Støtteforeningen for Kreftsyke Barn

U
Unge funksjonshemmede

Referanser

Eksterne lenker 
 Legeforeningens liste over pasientforeninger, alfabetisert etter sykdom
Fylkesvei 5613

Fylkesvei 5613 går mellom Selseng og Sogndal i Sogndal kommune. Veien er 18,9 km lang.

Frem til 2019 hadde veien betegnelsen fylkesvei 211 (Sogn og Fjordane).

Kommuner og knutepunkter

Referanser

Eksterne lenker 
 Vegvesenets vegkart 
 

Fylkesveier i Vestland
Veier i Sogndal
Ingå

Ingå (finsk: Inkoo) er en kommune i landskapet Nyland i Finland. Kommunen har en befolkning på 5380 personer, og et areal på 849 km², hvorav 348 km² er land. Ingå grenser til kommunene Raseborg, Lojo, Sjundeå og Kyrkslätt.

Ingå er en tospråklig kommune med svensk som majoritetsspråk (58 %) og finsk som minoritetsspråk.

Olav den hellige skal ha steget i land i Hirdal i Ingå i 1010.

Eksterne lenker 
 
 Uppslagsverket Finland, Ingå

Bosetninger etablert i 1330-årene
Etableringer i 1335
Kommuner i Nyland
1300-tallet i Finland
Greenmail

Greenmail eller greenmailing er et engelsk uttrykk for en strategi hvor man kjøper en stor andel aksjer i et rivaliserende eller uvennlig selskap, i påvente om at det truede selskapet kan måtte kjøpe tilbake aksjene til en høyere kurs for å forhindre overtakelse. Ved tilbakekjøp blir selskapet kvitt oppkjøperen, som selv sitter igjen med en gevinst tilsvarende differansen mellom kjøps- og salgssum for aksjene.

Referanser 

Finansiell terminologi
Forretningsstrategi
Engelske ord og uttrykk
Karis

Karis (finsk: Karjaa) er en tidligere kommune i landskapet Nyland i Finland. Kommunen hadde den 31. desember 2008 en befolkning på 8 956 og et areal på 242 km², hvorav 45 km² er land.

Karis var en tospråklig kommune med svensk som majoritetsspråk (60 %) og finsk som minoritetsspråk (37,7 %).
Kommunene Karis, Pojo og Ekenäs ble 1. januar 2009 slått sammen til den nye kommunen Raseborg.

Tidligere kommuner i Finland
Kommuner etablert i 1930
1930 i Finland
Kommuner opphørt i 2009
2009 i Finland
Kyrkslätt

Kyrkslätt (finsk: Kirkkonummi) er en kommune i landskapet Nyland i Finland. Kommunen har en befolkning på 33 568 og et areal på 393,3 km², hvorav 365 km² er land. Kyrkslätt grenser til kommunene Ingå, Sjundeå, Vichtis, og Esbo.

Kommunen er en tospråklig kommune med finsk som majoritetsspråk (77,9 %) og svensk som minoritetsspråk (18,5 %).

Kyrkslätt var tidligere en jordbruksbygd med betydelig dyreavl. Fisket var også en viktig næringsvei.
På 1960- og 1970-tallet ble Kyrkslätt et moderne industristed med vekt på teknisk industri. De største arbeidsgiverne i kommunen er L M Ericsson, Danisco, Prysmian Cables and Systems, Nordic Aluminium, Varuboden, Fibox, Johtamistaidon opisto og Gyproc.

I Kyrkslätt ligger arkitekturmuseet Hvitträsk. Det ble bygget av arkitektene Herman Gesellius, Armas Lindgren og Eliel Saarinen på begynnelsen av 1900-tallet.

Eksterne lenker 
 

Etableringer i 1330
Bosetninger etablert i 1330-årene
Kommuner i Nyland
Åsgårdstrand Båtforening

Åsgårdstrand Båtforening ble stiftet i mai 1980, og foreningens styre besto av Bjarne Olsen, Odd Sørensen, Trygve Liland, Per Rom og Gunnar Jarneid.

Bjarne Olsen var foreningens første formann. Foreningen ble etablert som en interesseorganisasjon overfor kommunen og brukerne.
Åsgårdstrand kommune og senere Borre kommune hadde driftsansvaret, bekostet vedlikehold og nyinvesteringer, samt holdt havneassistent. Organisering av vakthold, dugnad og drift av marina var båtforeningens oppgaver.

Dette forandret seg i januar 1996 da foreningen inngikk en avtale med Borre kommune om drift av servicebygget i badeparken, slik at foreningen disponerte dette i 25 år.

Senere samme år, 15. februar 1996, inngikk båtforeningen en avtale med Borre Havnevesen og Borre kommune om drift av hele havnen.
Fra 1. januar 1998 fikk båtforeningen disposisjonsrett i 5 år av Borre Havnestyre over verkstedet (i gropa).

I februar 2002 fikk foreningen disposisjonsrett over hele huset på dypvannskaien etter at fisker Ivar Pedersen fra Markebo sluttet med garnfiske.

Eksterne lenker
 Åsgårdstrand Båtforenings websider

Åsgårdstrand
Sjøfart i Vestfold og Telemark
Artikler i sjøfart-prosjektet
Språk i Finland

Finland har to offisielle språk: finsk og svensk. Finsk er morsmål for rundt 94 % av befolkningen, svensk for rundt 5,5 % (92,4 % i den autonome provinsen Åland). I de fleste sammenhenger har finsk og svensk samme juridiske status. Kommunale myndigheter er pliktige til å tilby tjenester på begge språkene om antall brukere av minoritetsspråket overstiger en viss grense; statsmyndighetene er pliktige til å gjøre det uansett. Et unntak er Åland, som er enspråklig svensk etter loven.

Foruten nasjonalspråkene finsk og svensk har samisk, romanes og finsk tegnspråk ulike grader av særstilling.

Finsk 

Finsk er nasjonalspråket til finnene, og morsmålet til 94 % av alle finske borgere. Det er et uralsk språk i den finske grenen, og i nær slekt med språk som estisk, kvensk og karelsk.

Svensk 

Svensk snakkes av rundt 5,5 % av Finlands befolkning, og er eneste offisielle språk i den autonome provinsen Åland. Det er eneste offisielle språk i 19 av Finlands 416 kommuner (tre av disse i Österbotten, resten på Åland), og offisielt sammen med finsk i 43. Svensk er et nordisk språk, i den germanske gruppen av indoeuropeiske språk.
En engelsk mil (løp)

En engelsk mil er en mellomdistanseøvelse innen friidrett. Øvelsen går over 1609,344 meter (1760 yards). Den har lange tradisjoner selv om det ikke er en mesterskapsøvelse, og har vært arrangert i en rekke stevner. Flere steder har løpet tilnavnet «drømmemilen». Mest kjent er nok navnet drømmemilen i forbindelse med Bislett Games, der den har lange tradisjoner som sentralt trekkplaster blant øvelsene.

Det Internasjonale friidrettsforbundet bestemte i 1976 at kun metriske distanser skulle være offisielle løp i friidrett, men den engelske milen ble beholdt med notering av offisielle verdensrekorder. Øvelsen er mest løpt i land som ikke nytter det metriske systemet, og engelskspråkelige nasjoner har hatt de fleste verdensrekorder gjennom tidene.

Verdensrekordene på løpet innehas per 21. juli 2019 av:
Menn: Hicham El Guerrouj (Marokko) 3.43,13 Roma 7. juli 1999
Kvinner: Sifan Hassan (Nederland) 4.12,33 Monaco 12. juli 2019

De norske rekordene har for herrer Jakob Ingebrigtsen, Sandnes Idrettslag på 3.46,46 fra 16. juni 2022, og for kvinner Grete Waitz, Sportsklubben Vidar på 4.26,90 fra 1978.

Nordmenn under 4 minutter 
I Norge er det per juni 2022 13 løpere som har løpt under drømmegrensen på 4 minutter. Arne Kvalheim var første nordmann som fikk se 3-tallet i 1972. Yngre bror Knut Kvalheim senket rekorden i 1974. Den stod til Henrik Ingebrigtsen senket rekorden i London 2012, og igjen under Bislett Games 2014. Filip Ingebrigtsen løp under 3.50 under Bislett Games 2019. Den 12. august 2020 fikk Norge hele fire nye sub-4 minuttersløpere da Narve Gilje Nordås fra Sandnes og Gularløperne Mats Hauge, Jacob Boutera og Bjørnar Lillefosse løp alle under den magiske 4-minuttersgrensen i samme løp ). Jakob Ingebrigtsen satte ny norsk rekord på 3.47,24 i Eugen, Oregon 21. august 2021, og forbedret den på Bislett den 16. juni 2022 hvor han med tiden 3.46,46 var bare 14 hundredeler bak europarekorden fra 1985.

(Bestetid oppdaert pr 16. juni 2022, øvrige oppdatert per 13.8.2020.

Referanser 

Mellomdistanseløp
Friidrettsøvelser
Grå tungemåler

Grå tungemåler (Acasis appensata) er en sommerfugl som tilhører familien egentlige målere (Geometridae). Denne lille, grå arten er meget sjelden og bare kjent fra få lokaliteter i Norge.

Utseende 
En liten til middelsstor (vingespenn 21 – 23 mm), slank, grå måler. Arten har ikke noen spesielt slående ytre kjennetegn, men forvingenes avrundede form og de små bakvingene er karakteristiske. Forvingen er grå med vage, mørkere tverrbånd, vanligvis med et forholdsvis tydelig, gråhvitt tverrbånd ca. tre fjerdedeler ut i vingen. Bakvingen er påfallende liten, særlig hos hannen, med lange hårfrynser langs kanten, silkeaktig gråhvit på farge. Larven er naken, blekt gulgrønn med oppbrutte, brede, røde lengdestriper på ryggen.

Levevis 
Arten lever i fuktig, rik gran- eller løvskog der larvenes næringsplante, trollbær (Actaea spicata) vokser. Larvene kan også leve på storveronika (Veronica longifolia), men denne planten vokser ikke der arten er funnet i Norge.

Utbredelse 
I Norge er arten fra tidligere kjent fra to lokaliteter i Hordaland, i kommunene Kvam og Osterøy. Mellom 2011 og 2018 har den blitt funnet flere nye steder på Vestlandet: i Rauma i Møre og Romsdal (2011), Aurland i Sogn og Fjordane (2013 og 2015), Lærdal i Sogn og Fjordane (2014) og Fjord i Møre og Romsdal (2018). Den norske forekomsten på Vestlandet er isolert, og utbredelsesmønsteret er oppsplittet. Sannsynligvis finnes arten på flere lokaliteter, men er blitt oversett. I Sverige er arten i tilbakegang på grunn av gjengroing.

Rødlistevurdering 
En trussel mot den norske forekomsten er treslagskifte til gran. Dette foregår i stor skala i de frodige løvskogliene på Vestlandet. På grunn av granplantingen foregår det en reduksjon og fragmentering av artens forekomster. Andre trusler er oppdyrking og gjengroing. Arten rødlistes 2021 som sårbar VU (en forbedring fra sterkt truet EN i 2015).

Referanser

Litteratur 
 Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
 Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

Eksterne lenker 
 
 Nettsiden Svenska Fjärilar, med bildegalleri
 www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
 Bilde av larven, fra Kimmo's Lep site
  Species: Acasis appensata Eversmann 1842 - gbif.org
  Acasis appensata - Grå tungemåler - Norsk Rødliste 2006

Målere
Sommerfugler på norsk rødliste
Sommerfugler formelt beskrevet i 1842
Dyr formelt beskrevet av Eduard Friedrich Eversmann
Dimidiochromis

D. compressiceps
 D. dimidiatus
 D. kiwinge
 D. strigatus

Dimidiochromis er en liten slekt ciklider som er endemisk til Malawisjøen i Øst-Afrika. 
Alle artene er avlange ferskvannsfisk som lever av mindre fisk.
Typisk lengde for fullvoksne individer er 25-35 cm.

Eksterne lenker 
 

Haplochromini
Malawisjøens endemiske fisker
Dyr formelt beskrevet av Ethelwynn Trewavas
Fisker formelt beskrevet i 1989
Bodil Kjer

Bodil Kjer (født 2. september 1917 i Odense, død 1. februar 2003 i København) var en dansk skuespiller. Hun har sammen med Bodil Ipsen gitt navn til Danmarks eldste filmpris, Bodilprisen – en pris som hun selv mottok fire ganger.

Bodil Kjer var gift fire ganger, blant andre med Ebbe Rode.


Filmografi (utvalg) 
 1987 – Babettes gjestebud  
 1979 – Rend mig i traditionerne 
 1978 – Lille spejl 
 1976 – Strømer 
 1976 – Hjerter er trumf 
 1971 – Den forsvundne fuldmægtig 
 1968 – I den grønne skov 
 1951 – Mød mig på Cassiopeia 
 1947 – Soldaten og Jenny 
 1945 – Den usynlige hær 
 1944 – Elly Petersen 
 1944 – Otte akkorder 
 1944 – To som elsker hinanden 
 1943 – Hans onsdagsveninde 
 1943 – Drama på slottet 
 1943 – Det brændende spørgsmål 
 1942 – Vi kunne ha' det så rart 
 1942 – Søren Søndervold 
 1942 – En herre i kjole og hvidt 
 1941 – Tante Cramers testamente 
 1941 – Tag til Rønneby kro 
 1941 – Far skal giftes 
 1940 – En ganske almindelig pige 
 1938 – Balletten danser

Priser, utmerkelser og legatutdelinger (utvalg) 
 1997 – Æres-Bodil
 1977 – Bodilprisen for beste kvinnelige birolle i Strømer
 1977 – Ole Haslunds Kunstnerfond
 1974 – Olaf Poulsens Mindelegat
 1969 – Läkerols kulturpris
 1952 – Bodilprisen for beste kvinnelige hovedrolle i Mød mig på Cassiopeia
 1951 – Teaterpokalen 
 1948 – Bodilprisen for beste kvinnelige hovedrolle i Soldaten og Jenny

Referanser

Eksterne lenker 
 

Danske skuespillere
Bodilprisen for beste kvinnelige hovedrolle
Bodilprisen for beste kvinnelige birolle
Æres-Bodilprisen
Rungstedlundprisen
Personer fra Odense
Krigsskip

Krigsskip (også benevnt orlogsskip eller orlogsfartøy) er et skip som primært er bygget for væpnet konflikt og brukt i krig.

Krigsskip er normalt bygget på en helt annen måte enn en lastebåt. I tillegg til å være bevæpnet, var de i tidligere tider pansret for å motstå skader, og er normalt raskere og mer manøvrerbare. I krigstid blir ofte lastebåter bevæpnet og seiler med militær last, men forskjellen er fremdeles at disse ikke er bygget for slik bruk, og er ikke optimale for oppgaven. Normalt tilhører krigsskip marinen.

Benevelsen orlogsskip
Orlogsskip stammer fra det nederlandske ordet for krig; oorlog.

Se også 
 Liste over krigsskipstyper
 Orlogsfartøy

 
Artikler i sjøfart-prosjektet
Birgitte Federspiel

Birgitte Federspiel (født 6. september 1925 i København, død 2. februar 2005 i Odense) var en dansk skuespiller.

Biografi 
Birgitte Federspiel er datter av skuespilleren Ejner Federspiel og redaktør Gunver Fönss.

Hun studerte hos skuespilleren John Price og kom inn på Frederiksberg Teaters elevskole i 1943 og avsluttet sin utdannelse i 1945.

Hun debuterte på Allé Scenen i 1945 og var engasjert ved Odense Teater 1945-1947, videre var hun ved Folketeatret 1947-1962 og arbeidet også ved Det Ny Teater 1962-1965.

Hun var gift en kort stund med skuespilleren Henning Ahrensborg, som døde bare 26 år gammel. Levde deretter sammen med først skuespilleren Freddy Koch og siden med skuespilleren Jens Østerholm.

Priser og utmerkelser 
 2001 – Teaterpokalen
 1985 – Dannebrogordenen
 1973 – Henkel prisen
 1972 – Olaf Poulsens Mindelegat
 1959 – Bodilprisen for beste kvinnelige hovedrolle i En fremmed banker på
 1951 – Bodilprisen for beste kvinnelige hovedrolle i Ordet

Filmografi (utvalg) 
 2001 – Kat  
 1998 – Forbudt for børn  
 1997 – Barbara 
 1994 – Carlo og Ester 
 1987 – Peter von Scholten 
 1987 – Babettes gæstebud 
 1987 – Sidste akt 
 1984 – Min farmors hus 
 1978 – Firmaskovturen 
 1978 – Fængslende feriedage 
 1977 – Nyt legetøj 
 1977 – Pas på ryggen, professor 
 1976 – Den korte sommer 
 1976 – Julefrokosten 
 1974 – Nitten røde roser 
 1974 – Nøddebo Præstegård 
 1973 – Olsen Banden går amok 
 1970 – Og så er der bal bagefter 
 1967 – Den røde kappe 
 1966 – Søskende 
 1966 – Sult 
 1966 – Dyden går amok 
 1964 – Tine 
 1964 – Døden kommer til middag 
 1963 – Hvis lille pige er du? 
 1963 – Gudrun 
 1963 – Dronningens vagtmester 
 1961 – Drømmen om det hvide slot 
 1961 – Komtessen 
 1961 – Gøngehøvdingen 
 1960 – Den sidste vinter 
 1959 – En fremmed banker på 
 1959 – Charles' tante 
 1957 – Amor i telefonen 
 1957 – En kvinde er overflødig 
 1956 – Vi som går stjernevejen 
 1956 – Kispus 
 1955 – Ordet 
 1953 – Adam og Eva 
 1952 – Kærlighedsdoktoren 
 1951 – Familien Schmidt 
 1950 – Susanne 
 1949 – For frihed og ret 
 1948 – I de lyse nætter 
 1942 – Ta' briller på 
 1940 – Jens Langkniv

Referanser

Eksterne lenker 
 
 Birgitte Federspiel hos Dansk Kvindebiografisk Leksikon

Danske skuespillere
Dannebrogordenen
Bodilprisen for beste kvinnelige hovedrolle
Personer fra København
Drammen sykepleierhøgskole

Drammen sykepleierhøgskole var en høgskole for sykepleierutdanning. Skolen ble etablert i Drammen i 1935 som Røde Kors sykepleierskole. Skolen ble i 1994 fusjonert inn i Høgskolen i Buskerud.

Skolen hadde navnet Røde Kors sykepleierskole inntil den omkring 1980 fikk navnet Drammen sykepleierskole. Fra 1986 het skolen Drammen sykepleierhøgskole.

Skolen hadde først lokaler i Konggata 51; i 2007 flyttet den til nye lokaler i Grønland 58, Papirbredden. Skolen var eid av Norges Røde Kors fra starten, men ble overtatt av staten i 1986. Den ble høgskole fra 1986, og ble i 1994 en del av Høgskolen i Buskerud.

Referanser 

Tidligere høgskoler i Norge
Buskeruds utdanningshistorie
Skoler i Drammen
Utdanningsinstitusjoner etablert i 1935
Utdanningsinstitusjoner nedlagt i 1994
Sykepleierutdanning i Norge
Munshi Premchand

Munshi Premchand (født 31. juli 1880, død 8. oktober 1936) var en indisk forfatter. Tittelen 'munshi' stammer fra persisk og kan oversettes med sekretær eller privatlærer. 

Han regnes som en av de mest betydningsfulle skikkelsene innen hindi- og urdulitteraturen. Han skrev sine verker vekselvis på urdu og hindi, og ansees å ha mestret begge språk til det fullkomne. Han utga sin første roman i 1901, og den første novellen i 1907. Han skulle komme til å utgi rundt 300 noveller, et dusin romaner, utallige essays, artikler, teaterstykker og oversettelser. I begynnelsen av sitt forfatterskap var han glødende nasjonalist, men etter hvert ble han opptatt av at frihet ikke bare handlet om Indias løsrivelse fra koloniherredømmet. Han brant for likhet og større sosial rettferdighet. Som forfatter gikk han ut mot de store problemene han så i samfunnet rundt seg, og skrev blant annet om de ulykksalige følgene av at kvinner ikke kunne gifte seg dersom de ikke bragte medgift inn i ekteskapet, om vanskjebnen som ventet barnebruder hvis ektemenn døde fra dem, og om undertrykkelsen av fattige bønder. Fortellingene hans bærer preg av en forfatter med et stort hjerte og sterkt humanitært sinnelag.  

Premchands opprinnelige navn var Dhanpat Rai Srivastava. Han ble født i landsbyen Lamhi nær Varanasi. Hans far jobbet på et postkontor, men begge foreldrene til Premchand døde mens han var barn. Fra han var 14 år fikk han ansvaret for stemoren og stesøsknene. 

Premchand fikk tidlig i livet oppleve stor fattigdom. Han tjente fem rupier i måneden på å undervise barna til en advokat. Han giftet seg allerede i en alder av femten med datteren av en velstående jordeier, men det ekteskapet mislyktes. Han giftet seg senere med Shivrani Devi, som var balavidhava, og de fikk flere barn sammen. Hun ga Premchand økonomisk støtte. 

Det meste av sitt liv tilbragte Premchand i delstaten Uttar Pradesh, men han var godt informert om hva som rørte seg utenfor hjemstaten, endog om utenlandske forhold.

Referanser 

Personer fra Varanasi
Indiske forfattere
Skoddevarre

Skoddevarre (nordsamisk: Skoađđovárri) er en fjellformasjon i Alta kommune. Nordtoppen er 434 meter høy. Vestveggen på Skoddanvarre er 200 m høy og egner seg godt til å klatre i. Veggen gjør inntrykk når man kommer via E6 sørfra mot Alta. Berggrunnen består av sandstein og grønnstein. Fjellformasjonen «Gubben» er en pinakkel midt i berget.

Se også 
Helikopterulykken på Skoddevarre i august 2019

Referanser

Eksterne lenker 
 

Fjell i Alta
Fjell under 1000 meter